pt en hu hu hu hu hu en hu hu hu hu hu hu hu hu en de hu cs hu hu hu cs hu ja hu hu hu hu hu hu hu hu hu hu hu ms hu id hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu it hu hu hu de ceb pl hu hu hu en hu hu hu cs en hu hu hu hu hu hu hu hu hu en cs de hu hu hu fr hu fr hu hu hu en hu hu hu hu hu fr hu fr hu fr hu fr hu hu hu fr pl fr hu es fr hbs_lat fr fi fr en fr hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en es fr id ja ka ko pl ru fy uz vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 5.
Ugrás a navigációhoz Ugrás a kereséshez
30 vagy 20 töltényes íves szekrénytár
Gázelvételes, hosszú gázdugattyú-hátrasiklásos, forgózáras reteszelésű
3,75 kg 30 db-os töltött tárral kg
847 mm kihajtott válltámasszal mm
80 (sorozatlövésnél, 20 töltényes tárral)
100 (sorozatlövésnél, 30 töltényes tárral) lövés/perc
A Wikimédia Commons tartalmaz AMD–65 témájú médiaállományokat.
Az AMD–65 (AMD – automata módosított deszantfegyver) a magyarországi Fegyver- és Gázkészülékgyár (FÉG) által gyártott Kalasnyikov-rendszerű gépkarabély. Az AKM–63 rövidített, kompakt felépítésű változata, amelyet a harcjárművek kezelőszemélyzete és a deszantcsapatok tagjai számára alakítottak ki. A FÉG 1967-től gyártotta.
A FÉG a Kalasnyikov-gépkarabélyok magyarországi gyártásáról szóló 1959-es kormánydöntést követően a magyar változatok fejlesztését Zala Károly konstruktőr vezetésével kezdte el. A FÉG ehhez megkapta a szovjet gyártástechnológiát. Az első modell az AK–55 volt, amely teljesen megegyezett AK–47-tel. Ezt követte az AKM–63, melynél a költséges megmunkálást igénylő fa alkatrészek helyett műanyagokat alkalmaztak. A későbbi csapatpróbák tapasztalatai nyomán merült fel egy könnyebb és kompaktabb fegyver iránti igény, amellyel a deszantcsapatokat, valamint a harcjárművek kezelőszemélyzetét lehet ellátni. A fejlesztőmunka során elvárás volt, hogy kezelésében egyezzen meg az AKM–63-mal.
Az új fegyver prototípusa 1965-ben készült el, sorozatgyártása 1967-ben kezdődött. Több országba exportálták, Magyarországon kívül Afganisztán, Panama, Jemen és Grúzia rendszeresítette, de Libanonban és a palesztin fegyveres szervezeteknél is előfordul.
A fegyver eredeti rendeltetése szerint deszantos fegyvernek készült, ám az első csapatpróbákat követően több fegyvernem (légierő, páncélos és gépesített csapatok) is jelezte a fegyver iránti igényét. A Magyar Néphadsereg legelterjedtebb fegyvere volt. Napjainkban legnagyobb számban különféle rendvédelmi szerveknél van rendszeresítve. A fegyver az Egyesült Államokban is kapható volt.
Az AMD–65 szolgált alapul a későbbi, puskagránát kilövésére alkalmas AMP–69-nek, mely világviszonylatban talán az egyik legkomfortosabb és legjobban sikerült AK-modell.
Működését és belső szerkezetét tekintve megegyezik az AK–47-tel. Gázelvezetéses rendszerű, forgózáras reteszelésű. A mellső ágy helyett az AKM-63-hoz hasonlóan lemezborítást kapott. A rövid cső végére csőszájféket szereltek, amely csökkentette a hátrarúgást, de némileg emelte a lövőre ható hangnyomást. Így a fegyverrel viszonylag jó célzott lövést lehetett leadni kihajtott válltámasz nélkül, a fegyvert két kézben fogva. A fegyverre szuronyt nem lehetett rögzíteni.
Az AMD–65-höz az AKM–63-nál már alkalmazott műanyag markolatot használták. A tusa helyett azonban behajtható fém válltámaszt kapott, melynek végén gumi betét van.
30 vagy 20 töltényt befogadó íves szekrénytárat lehet csatlakoztatni hozzá. A Magyar Néphadseregben a 30 db-os tár sorállományú katonák számára volt rendszeresítve, a 20 db-s tárat a tisztek alkalmazták.
Habár eredetileg a harcjárművek kezelőszemélyzete számára kiegészítő fegyvernek, valamint az ejtőernyősöknek szánták, a Magyar Néphadseregben széles körben alkalmazták mint lövészfegyvert. Erre a feladatra azonban alkalmatlan. Rövid csőhossza és a rövid irányzóvonal miatt pontossága elmaradt a lövészfegyverektől elvárttól. Kezelését nehezítette, hogy a mellső ágy pisztolyszerű műanyag markolatot kapott, amelynek azonban anatómiailag nem megfelelő kialakítása miatt kényelmetlen a fogása.
Az AK–63MF-el megegyező modernizációs program kezdődött a 2000-es években, melynek végeredménye egy modern, világszínvonalú gépkarabély lett.
A modernizáció keretében beépítésre kerül:
CAA CBS+ACP teleszkópos válltámasz
side mount (ismeretlen típus)
Aimpoint CompM2 irányzék (B&T BT-21741 QD ring 30 mm ultrahigh heavy type)
Aimpont 3xMag kisegítő irányzék (B&T BT-211115 Flip-side QD base mount, B&T BT-211113 Flip-side QD ring)
Insight Technology AN/PEQ2 TPIAL lézeres célmegjelölő
CAA BP Grip mellső markolat bipoddal
Az Afgán Határrendőrség tisztje egy módosított AMD-65-tel céloz
Kovács Zoltán, Nagy István: Kézi lőfegyverek (Típuskönyv), Zrínyi katonai Kiadó, 1986, ISBN 963-326-338-7, pp. 264–265
7,62 mm-es AMD–65 géppisztoly leírása és kezelési utasítása, a Honvédelmi Minisztérium kiadása, 1968
A 7,62 mm-es AMD–65 géppisztoly leírása és története
A Wikimédia Commons tartalmaz AMD–65 témájú médiaállományokat.
Kaliber-Direx: AMD-65, a magyar Kalasnyikov
AK–47 ·  AKM ·  AK–74 ·  AK–101 ·  AK–103 ·  AK–12 ·  AK–15 ·  AK–400
AK–63 ·  Kbk AKM / Kbkg wz. 1960/72 ·  MPi–KM ·  MPi–AK–74N ·  PA md. 86 ·  PM md. 63/65 ·  PM md. 90
AK–107 ·  AL–7 ·  APS–95 ·  ČZ 2000 ·  INSAS ·  NGM–81 ·  Vektor R4 ·  56-os típus ·  58-as típus ·  Wieger StG–940 ·  Daewoo K2 ·  Pindad SS1 ·  Pindad SS2 ·  MCIWS ·  CMMG Mk47 Mutant ·  Szajga öntöltő puska ·  SA M-7
OC–14 Groza ·  K3 ·  Vepr ·  86-os típus ·  Vektor CR–21
AKMSZU ·  AK–9 ·  AKSZ–74U ·  AR–M4 SF ·  OC–12 Tissz ·  SC–2026C
AK–102 ·  AK–104 ·  AK–105 ·  AMD–65 ·  AMP–69 ·  PM md. 80 ·  PM md. 90
RPK ·  RPK–74 ·  IP–2
PSL ·  SVK ·  Tabuk
AO–46 ·  PP–19 Bizon ·  MSMC ·  PP–19–01 Vityaz
KSZ–K ·  Szajga–12 ·  Vepr–12
80.002 ·  AK–9 ·  AO–27 ·  AO–46 ·  RWGŁ–3
TKB–408 ·  TKB–517 ·  AO–38 ·  AEK–971 ·  AN–94 ·  A–545 ·  A–91
IWI ACE ·  AR ·  ARM ·  Galatz ·  MAR ·  SAR ·  SR–99
M70 ·  M72 ·  M76 ·  M77 ·  M80 ·  M85 ·  M90 ·  M91 ·  M92 ·  M21
M76 ·  M78 ·  M82 ·  RK 62 ·  Rk 95 Tp
Beryl ·  Mini-Beryl ·  Tantal ·  Onyks
Hadtudományi portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=AMD–65&oldid=24738311”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 5., 01:05
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.